న్యూఢిల్లీ, మే 16: ఐటీ రంగంలో ఉద్యోగాలు భారీగా పోతాయనే భావన సరైనది కాదని కేంద్ర ఐటీ శాఖ కార్యదర్శి అరుణా సుందరరాజన్ పేర్కొన్నారు. ఉద్యోగులను పెద్ద ఎత్తున తొలగించబోమని ఐటీ పరిశ్రమ ప్రభుత్వానికి హామీ ఇచ్చినట్టు ఆమె తెలిపారు. మంగళవారం ఇక్కడ జరిగిన బ్రాడ్బ్యాండ్ ఇండియా ఫోరం కార్యక్రమంలో ఆమె పాల్గొని ప్రసంగించారు. ఏటా కంపెనీలు జరిపే పనితీరు మదింపులో భాగంగా కొందరి కాంట్రాక్టులను పునరుద్ధరించట్లేదని.. అంతే తప్ప ఏదో ఉన్నట్టుండి ఈ ఏడాది పెద్ద మొత్తంలో ఉద్యోగాలు పోతాయని భావించడం తప్పని పేర్కొన్నారు. క్లౌడ్, బిగ్ డేటా, డిజిటల్ చెల్లింపుల వంటి వాటి నేపథ్యంలో ఐటీ ఉద్యోగాల పరిస్థితి కూడా మారుతోందని అభిప్రాయపడ్డారు. ఐటీ రంగం 8-9 శా తం వృద్ధిని నమోదు చేస్తోందని.. ఇలాంటి పరిస్థితుల్లో ఆ పరిశ్రమ నాటకీయంగా పతనమైందని చెప్పే ఆధారాలేవీ లేవని అరుణా సుందర్రాజన్ పేర్కొన్నారు. అలాగే హెచ్-1బీ వీసా నిబంధనలపై ఇప్పుడే ఆందోళన చెందడం అనవసరమన్నారు.
newdhilly, mee 16: it rangamlo udyogaalu bhariga potayane bhavana sarainadi kaadani kendra it saakha kaaryadarsi aruna sundararajan perkonnaru. udyogulanu pedda ettuna tolaginchabomani it parisrama prabhutvaaniki haami ichinattu aame telipaaru. mangalavaaram ikkada jarigina bradband india foram kaaryakramamlo aame palgoni prasanginchaaru. eta companylu jaripe paniteeru madimpulo bhagamga kondari contractulanu punaruddharinchatledani.. anthe tappa edho unnattundi ee edaadi pedda mottamlo udyogaalu potayani bhavinchadam tappani perkonnaru. cloud, big data, disital chellimpula vanti vaati nepathyamlo it udyogaala paristhiti kuudaa maarutondani abhipraayapaddaaru. it rangam 8-9 shaa tam vruddhini namodu chestondani.. ilanti paristhitullo aa parisrama naatakeeyamgaa patanamaindani cheppe aadhaaraaleevii levani aruna sundarrajan perkonnaru. alaage hehch-1bee veesa nibandhanalapai ippude aandolana chendadam anavasaramannaru.